stanford-oval/wikipedia huggingface dataset:
M/S Tor Botnia

| M/S Tor Botnia |
| --- | --- |
 Finnmaster Helsingin edustalla
Tyyppi:  Rahtilaiva
Lippuvaltio:  Liettua
Kotipaikka:  Klaipėda
IMO-numero:  9192129
MMSI-numero:  277399000
Tunnuskirjaimet:  LYTB
Aiemmat nimet:  2000–2009: Finnmaster 2009– Tor Botnia
Omistaja:  DFDS Tor Line
Aiemmat omistajat:  2000–2005: Nordic Holdings Ltd. 2005–200? Parline RoRo KS 200?–2009: Craddock Continental 2009– DFDS Tor Line
Rakennustelakka:  Jinling Shipyard, Nanjing, Kiina
Rakennusnumero:  701
Luovutettu:  31. toukokuuta 2000
Tekniset tiedot
Pituus:  162,58 m
Leveys:  20,6 m
Syväys:  6,6 m
Bruttovetoisuus (GT):  11 530
Koneisto:  1 × MAN-B&W 12V48/60 diesel
Koneteho:  12 600 kW
Nopeus:  20 kn
Hyttejä:  12
Lastikapasiteetti:  1 891 m
Lähteet:  
M/S Tor Botnia (IMO 9192129) on DFDS Tor Linen omistama ro-ro-rahtialus. Alus on rakennettu vuonna 2000 Jinlingin telakalla, Nanjingissa, Kiinassa. Kuollutta painoa aluksella on 8 050 tonnia ja sen jääluokitus on 1A Super. Tor Botnia on rekisteröity Liettuan lipun alle ja sen kotisatama on Klaipėda.
Tor Botnian sisaraluksia ovat M/S Tor Finlandia, M/S Finnkraft ja M/S Finnhawk.
Käyttöhistoria

31. toukokuuta 2000 vastavalmistunut alus luovutettiin Nordic Holdings Ltd:n omistukseen, joka rekisteröi sen Yhdistyneen kuningaskunnan lipun alle nimellä Finnmaster. Kotisatamaksi tuli Lontoo. Sen jälkeen alus vuokrattiin Finnlinesille. Saman vuoden kesäkuun alussa alus lähti telakalta Kiinasta. 30. kesäkuuta Finncarriers aloitti liikenteen Finnmasterilla Rauman ja Hullin välillä.
Toukokuussa 2005 laiva päätyi norjalaisen Parline RoRo KS:n omistukseen. 14. joulukuuta 2006, kun alus oli matkalla Hullin ja Helsingin välillä, siihen tuli koneongelmia ja se joutui korjattavaksi Visbyhyn, Gotlantiin. 17. maaliskuuta 2008 tanskalainen DFDS Tor Line ilmoitti ostavansa Finnmasterin sekä sisaralus Finnreelin. 7. lokakuuta 2008 Finnmasterin ollessa matkalla Kielin kanavassa, ilmeni aluksen koneissa vikaa ja alus jouduttiin hinaamaan Kieliin korjattavaksi. DFDS Tor Linen liikenteeseen alus siirtyi tammikuussa 2009. Samalla alus sai nimen Tor Botnia, ja se rekisteröitiin Liettuan lipun alle. Kotisatamaksi tuli Klaipėda. Tammikuun lopulla alus aloitti liikennöinnin Britannian Imminghamin ja Alankomaiden Rotterdamin välillä.
Aiheesta muualla

Fakta om Fartyg – M/S Finnmaster (ruotsiksi)
Malcolm Page

| Mitalit | Mitalit | Mitalit |  |
| --- | --- | --- | --- |
|  Malcolm Page  |  Malcolm Page  |  Malcolm Page  |  |
Maa:  Australia
Miesten kilpapurjehdus
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 470 |  |
|  Kultaa | Lontoo 2012 | 470 |  |
| MM-kilpailut   | MM-kilpailut   | MM-kilpailut   |  |
|  Kultaa | Zadar 2004 | 470 |  |
|  Kultaa | San Francisco 2005 | 470 |  |
|  Kultaa | Cascais 2007 | 470 |  |
|  Kultaa | Haag 2010 | 470 |  |
|  Kultaa | Perth 2011 | 470 |  |
|  Kultaa | Barcelona 2012 | 470 |  |
|  Hopeaa | Rota 2003 | 470 |  |
|  Hopeaa | Rizhao 2006 | 470 |  |
|  Pronssia | Koper 2001 | 470 |  |
Malcolm Page (s. 22. maaliskuuta 1972 Sydney) on australialainen kilpapurjehtija ja olympiavoittaja. 185 senttimetriä pitkä ja 71 kilogrammaa painava Page kilpailee 470-luokassa. Hän edustaa Middle Harbour Yacht Clubia.
Ura

Page saavutti Nathan Wilmotin kanssa olympiakultaa 470-luokasta vuoden 2008 kesäolympialaisista Pekingistä. Page saavutti olympiakultaa samasta luokasta myös vuoden 2012 kesäolympialaisista Lontoosta, nyt Mathew Belcherin kanssa. Vuoden 2004 kesäolympialaisissa Ateenassa Page kilpaili Wilmotin kanssa ollen 12:s.
MM-kilpailuista Page on saavuttanut kuusi kultaa, kaksi hopeaa ja yhden pronssin. Mitaleista kolme kultaa on tullut Belcherin kanssa, loput mitalit Wilmotin kanssa.
Pagen valmentajana toimii Victor Kovalenko. Hän aloitti purjehduksen jo kahdeksanvuotiaana.
Maaseututarina

Maaseututarina on kaupunkitarinan kaltainen kertomus, jossa näennäisen uskottavaa tarinaa levitetään totena, vaikka sitä ei mitenkään ole todennettu tai todistettu. Samankaltaiset aiheet liikkuvat ympäri maailmaa ja niissä yleensä korostuu "vanha hyvä" aika.
Tyypillistä kertomuksille on passiivin käyttö, mikä ilmenee seuraavasta, lehdistössäkin lainatussa tarinassa:
»Pohjanmaan suurten lohijokien kylissä kerrotaan, että aikaisemmin, ennen voimalaitosten patojen rakentamista, palvelusväen eli piikojen ja renkien sopimuksiin kirjattiin pykälä, että lohta ei tarvitse syödä useampana kuin kolmena päivänä viikossa.»
Arkistojen vanhoja asiakirjoja tutkittaessa mitään tuollaista pykälää ei löydy, ja tarinan tarkoituksena on korostaa sitä, miten arvokas kala lohi nykyään on.
Samaa tarinaa hieman eri muodoissa kerrotaan muun muassa Ruotsissa, Skotlannissa ja muissa niin sanotuissa lohijokien maissa. Suomessa samaa tarinaa on kerrottu myös Perämeren kalastusalusten merimiesten työehtosopimuksista.
Maalaistarinan kaltaisia ovat kaupunkitarina ("urbaani legenda") ja Puolustusvoimien tornihuhut.
M/S TransJorund

| M/S TransJorund |
| --- | --- |
 TransJorund lähestyy Oulun satamaa toukokuussa 2007.
Tyyppi:  Konttialus
Lippuvaltio:  Kypros
Kotipaikka:  Limassol
IMO-numero:  9349227
MMSI-numero:  210248000
Tunnuskirjaimet:  C4RK2
Aiemmat nimet:  2007: Astromare 2007– TransJorund
Omistaja:  Astromare Bereederung
Rakennustelakka:  IHDA Shipbuilding Service, Alankomaat
Rakennusnumero:  224
Luovutettu:  maaliskuu 2007
Tekniset tiedot
Pituus:  141,7 m
Leveys:  20,6 m
Syväys:  7,3 m
Bruttovetoisuus (GT):  7 720
Koneisto:  MAK 8M43
Koneteho:  7 999 kW
Nopeus:  33,34 km/h
Nopeus:  18 kn
Lastikapasiteetti:  809 TEU
Lähteet:  
M/S TransJorund (IMO 9349227) on Astromare Bereederungin omistuksessa oleva konttialus. Alus on rakennettu vuonna 2007 IHDA Shipbuilding Servicen telakalla, Alankomaissa. TransJorund on rekisteröity Kyproksen lipun alle ja sen kotisatama on Limassol. Nykyisin TransJorundilla operoi ruotsalainen Rederi AB Transatlantic reitillä Oulu–Kemi–Tornio–Hampuri–Bremerhaven.
TransJorundin sisaralus on M/S TransAnund.
Käyttöhistoria

Maaliskuussa 2007 alus valmistui alankomaalaiselta telakalta. Aluksen ensimmäinen nimi oli Astromare ja myöhemmin alus sai nimen TransJorund. Huhtikuussa TransJorund aloitti liikennöinnin reitillä Oulu–Hampuri–Bremerhaven ja korvasi näin reitillä olleet pienemmät M/S Ute S:n ja M/S Hennyn.
Aiheesta muualla

Transatlantic: TransJorund[vanhentunut linkki] (englanniksi)
Transatlantic: Aluksen sijainti (Arkistoitu – Internet Archive) (englanniksi)
M/S TransPaper

| M/S TransPaper |
| --- | --- |
 TransPaper Kemin satamassa talvella 2008.
Tyyppi:  Rahtilaiva
Lippuvaltio:  Ruotsi
Kotipaikka:  Skärhamn
IMO-numero:  9334959
MMSI-numero:  266232000
Tunnuskirjaimet:  SKEC
Aiemmat nimet:  2006– TransPaper
Omistaja:  Rederi AB Transatlantic
Aiemmat omistajat:  2006– Rederi AB Transatlantic
Rakennustelakka:  Aker Wismar, Saksa ja Aker Yards, Rauma, Suomi
Rakennusnumero:  448
Vesillelasku:  2006
Luovutettu:  18. elokuuta 2006
Tekniset tiedot
Pituus:  190,8 m
Leveys:  26,44 m
Syväys:  7,8 m
Bruttovetoisuus (GT):  23 128
Koneisto:  2 × MAN 9L48/60B diesel
Koneteho:  18 000 kW
Nopeus:  37,04 km/h
Nopeus:  20 kn
Lastikapasiteetti:  2 774 m
Lähteet:  
M/S TransPaper (IMO 9334959) on ruotsalaisen Rederi AB Transatlanticin omistuksessa oleva ro-ro-alus. Nykyisin alus kuljettaa suomalais-ruotsalaisen metsäteollisuusyritys Stora Enson tuotteita, reitillä Kemi–Oulu–Göteborg. Alus on rakennettu vuonna 2006 Aker Yardsin Rauman telakalla. TransPaper on rekisteröity Ruotsin lipun alle ja sen kotisatama on Skärhamn.
TransPaperin sisaraluksia ovat M/S TransPulp ja M/S TransTimber.
Käyttöhistoria

Aluksen runko rakennettiin Aker Wismarin telakalla Saksassa. Kesäkuussa 2006 alus sai nimen, kun Stora Enson silloisen toimitusjohtajan, Jukka Härmälän puoliso Marjatta Härmälä kastoi laivan Raumalla. 18. elokuuta 2006 alus luovutettiin Baltic Container Shippingin (Rederi AB Transatlantic) omistukseen. Tämän jälkeen Rederi AB Transatlantic alkoi kuljettaa Stora Enson tuotteita TransPaperilla sen nykyisellä reitillään.
Aiheesta muualla

Fakta om Fartyg – M/S Transpaper (ruotsiksi)
Transatlantic: TransPaper[vanhentunut linkki] (englanniksi)
Marillion.com

| marillion> com Marillion |
| --- | --- | --- |

Studioalbumin tiedot
 Äänitetty : joulukuu 1998 – elokuu 1999
 Julkaistu: 1999
 Tuottaja(t): Marillion ja Steven Wilson
 Tyylilaji: progressiivinen rock
 Kesto: 62.28
 Levy-yhtiö: Castle Communications
Marillionin muut julkaisut
| Radiation 1998 | marillion.com 1999 | Anoraknophobia 2001 |
marillion.com on Marillionin vuonna 1999 julkaistu, yhdestoista studioalbumi. Albumin kappaleet "Tumble Down the Years" ja "Interior Lulu" kirjoitettiin alun perin Radiationia varten. Virallisesti marillion.comilta ei julkaistu yhtäkään singleä, mutta "Deserve" julkaistiin promosinglenä. Albumille on tehty lisälevy "marillion.co.uk", ja se lähetettiin ilmaiseksi kaikille marillion.comin ostaneille. Lisälevyltä löytyi kokoelma erilaisia live- ja demonauhoituksia ja lyhyt haastatteluvideo. Levyä on nyttemmin useasti päivitetty uusilla kappaleilta, ja sen voi yhä ladata Marillionin viralliselta sivulta.
Kappaleet

A Legacy – 6.16
Deserve – 4.23
Go! – 6.11
Rich – 5.42
Enlightened – 4.59
Built-in Bastard Radar – 4.52
Tumble Down the Years – 4.33
Interior Lulu – 15.14
House – 10.15
Maasillan taistelu

Maasillan taistelu käytiin suuren Pohjan sodan aikana 1713.
Maasillan taistelun muistomerkki.
Ruotsalaisten ja venäläisten joukkojen välillä käytiin pieni taistelu 22. elokuuta 1713 Karjaalla Mustionjoella Maasillanvirran luona. Venäläisten aikomuksena oli hyökätä Karjaan ohi Turkuun pitkin Suurta rantatietä eli Kuninkaantietä. 500 sotilaan ruotsalainen joukko, jota johti eversti Johan Stiernschantz, yritti pysäyttää venäläisten 13 200 miehen vahvuisen armeijan Mustionjoella kilometrin mittaisella rintamalla, joka kulki Kirkkojärveltä Mustionjoen mutkaan.
Maasillanvirran ylittävä Maasilta nykyisin.
Venäläinen ratsuväki hyökkäsi kahdeksalta aamulla, mutta jalkautui kivääritulen vuoksi ja kahlasi joen poikki, koska ruotsalaiset olivat polttaneet sillan, joka oli heistä pohjoiseen. Ruotsalaiset vetäytyivät, ettei heidän kimppuunsa olisi käyty selustan kautta. Neljän tunnin kuluttua venäläiset pääsivät läpi Maasillan kahluupaikan kohdalla.
Maasillantien ja Vanhan Turuntien risteykseen pystytettiin vuonna 1934 Bertel Nilssonin veistämä muistokivi.
Käännös suomeksi
Manisa

| Manisa |
| --- | --- |
 Manisaa
 Manisa
 Koordinaatit: 38°36′N, 27°25′E 
Valtio:  Turkki
Maakunta:  Manisa
Hallinto:  
 – Hallinnon tyyppi:  Keskuspiirikunta
Pinta-ala:  
 – Kokonaispinta-ala:  1 232 km²
Väkiluku (2010):  317 000
 – Väestötiheys:  277,1 as./km²
 
 www.manisa.bel.tr 
Infobox OKVirheellinen NIMI-arvo: 
Manisa on kaupunki Turkissa. Se on samannimisen maakunnan pääkaupunki ja siellä asuu yli 317 000 asukasta (2010).
Historiassa kaupunki on tunnettu nimellä Magnesia, tarkemmin ”Magnesia Sipyloksen juurella” (Magnesia ad Sipylum). Vanhalla ajalla kaupungin läheisyydestä löydettiin magnetiittia, magneettista rautamalmia. Sanat magneetti, magnetismi ja magnetiitti johtuvatkin kaupungin vanhasta nimestä.
Aiheesta muualla

Kuvia tai muita tiedostoja aiheesta Manisa Wikimedia Commonsissa
Marilyn Cole

| Marilyn Cole> Henkilötiedot |
| --- | --- |
Syntynyt: 7. toukokuuta 1949 (ikä 75) Portsmouth, Englanti
Kansalaisuus:   Yhdistynyt kuningaskunta
Ammatti:  valokuvamalli
Marilyn Cole (s. 7. toukokuuta 1949 Portsmouth) on englantilainen entinen valokuvamalli ja Playboy-tyttö.
Cole oli Playboyn tammikuun 1972 Playmate of the Month ja vuoden 1973 Playmate of the Year. Hän on ainoa kyseisen tittelin voittanut britti.
Aiheesta muualla

Marilyn Cole Playboy.com:issa (englanniksi)
Marilyn Cole Internet Movie Databasessa. (englanniksi)
M72 LAW

M72 LAW ampumavalmiina.
M72A2-LAW (66 KES 75)
M72 LAW (Light Anti-tank Weapon) on Yhdysvalloissa 1961 kehitetty olalta laukaistava kevyt kertasinko. M72 perustuu saksalaisten toisessa maailmansodassa kehittämään ideaan kevyestä, yksinkertaisesta singosta. M72 suunniteltiin 1950-luvulla käytettäväksi tuon ajan kevyitä panssarivaunuja vastaan. Se oli laajassa käytössä muun muassa Vietnamissa, ja tarjosi sotilaille tarvittavaa tulivoimaa panssaroituja ajoneuvoja, bunkkereita, rakennuksia ja kevyitä ajoneuvoja vastaan.
M72 koostuu pääasiassa kahdesta sisäkkäisestä putkesta, jotka asetta ampumakuntoon laitettaessa avataan vetämällä ne toisistaan eri suuntiin. M72 muodostaa laukaistaessa 15 metriä pitkän takasuihkun, joka voi pahimmassa tapauksessa olla tappava välittömästi ampujan takana oleville.
Käyttö Suomessa

M72 LAW -tyypin kertasinkoja on käytössä myös Suomen puolustusvoimilla, tyyppinimellä 66 KES 75 (M72A2), hankintapäätös 1975 ja 66 KES 88 (M72A5), hankintapäätös vuonna 1988.
Kevyt kertasinko on Suomen puolustusvoimien pääasiallinen pst-ase, jonka käyttö koulutetaan jokaiselle varusmiehelle (kutsumanimellä Kessi). Vaikka aseella onkin sen rajoitetun panssarinläpäisykyvyn takia vaikea tuhota nykyaikaista taistelupanssarivaunua muualta kuin takaa tai päältä, on se edelleen erinomainen ase kevyemmin panssaroituja ajoneuvoja vastaan, esimerkiksi rynnäkköpanssarivaunuja ja panssaroituja miehistönkuljetusvaunuja vastaan, jotka muodostavat suurimman osan taistelukentällä liikkuvista ajoneuvoista.
Kertasingot poistuvat Maavoimien käytöstä 2010-luvun lopulla, seuraajan nimeksi ollaan kaavailtu 66 KES 12.
Tekniset tiedot

Kaliiperi: 66 mm
Paino: 2,5 kg (Päivitetty M72A4-malli: 3,5 kg)
Pituus (Avattuna/suljettuna): 899/665 mm (M72A4: 980/775 mm)
Tehokas kantama:
Vanhat mallit (M72,A2,A3): 130–150 m
Uudet mallit (M72A4, A5, A6, A7): 350 m
Läpäisykyky:
M72A3: 300 mm homogeenista panssariterästä, 0,60 m betonia, 1,8 maata.
M72A4: 350 mm homogeenista panssariterästä
Ammukset

Ampumatarvikkeena käytetään 66 mm rakettia, jonka suurin kantama on noin 1 000 m.
| Mallimerkintä | Kuvaus |
| --- | --- |
M72: 66 mm HEAT, kertalaukaus, ennaltaladattu
M72A1: M72-variantti; paranneltu moottori
M72A2: M72-variantti; paranneltu moottori
M72A3: M72A1/A2-variantti; turvallisuusparannuksia
M72A4: M72-variantti; parannettu läpäisy
M72A5: M72A3-variantti; paranneltu laukaisukoneisto
M72A6: M72-variantti; pieni läpäisykyky; suurempi räjähdyssäde
M72A7: M72A6-variantti; M72A6 Yhdysvaltain laivastolle
M72E8: M72A7-variantti; suljetun tilan laukaisuun kykenevä moottori
M72E9: M72-variantti; paranneltu panssarinläpäisykyky
M72E10: M72-variantti; sirpaleraketti
Aiheesta muualla

Kuvia tai muita tiedostoja aiheesta M72 LAW Wikimedia Commonsissa
66 mm LAW -raketti
Malcolm Oastler

| Malcolm Oastler> Henkilötiedot |
| --- | --- |
Syntynyt: 24. huhtikuuta 1959 (ikä 65) Sydney, Australia
Kansalaisuus:   Australia
Malcolm Oastler (s. 24. huhtikuuta 1959 Sydney) on australialainen entinen Jaguarin Formula 1 -tallin insinööri. Oastler aloitti uransa pääsuunnittelijana BAR:lla vuonna 1999 ja myöhemmin hänet ylennettiin tallin tekniseksi johtajaksi. Maaliskuussa 2002 Oastler menetti paikkansa tallissa. Syyskuussa 2002 Oastler siirtyi Jaguarille, jossa hänet nimitettiin nimettiin tallin pääinsinööriksi tammikuussa 2003. Maaliskuussa 2004 Oastler ilmoitti jäävänsä eläkkeelle saman vuoden kesäkuussa. Hän on ajanut myös hillclimbingia, jossa on voittanut useamman mestaruuden.
Aiheesta muualla

GrandPrix.com
Manigotaganjoki

Manigotaganjoki (engl. Manigotagan River) on joki Manitoban ja Ontarion provinssien alueella Kanadassa. Sen alkulähteet sijaitsevat Woodland Caribou Parkissa Ontariossa, ja se laskee Winnipegjärveen Manigotaganin kylän lähellä Manitobassa. Joki on suosittu melontakohde, sillä siinä on lukuisia haastavia ja vaarallisia koskia.
Jokiuoma muodostaa useita järviä. Se alkaa pienenä purona Ontariosta, ja muodostaa vesiputouksen laskiessaan Manitoban puolella sijaitsevaan Gem Lake -nimiseen järveen. Siitä uoma virtaa edelleen matalana Long Laken kautta Quesnel Lake -järveen. Long-, Quesnel- ja Manigotaganjärvet muodostavat kolmoisjärven, joka on osa Manigotagan River Provincial Parkia.
Aiheesta muualla

Manigotagan River
Luettelo televisiosarjan Lentoturmatutkinta jaksoista

Tämä on luettelo televisiosarjan Lentoturmatutkinnan jaksoista.
Jaksot > 1. tuotantokausi (2003)

| №  | #  | Nimi | Onnettomuus | Alkup>  esityspäivä |
| --- | --- | --- | --- | --- |
| 1 | 1 | Unlocking Disaster  | United Airlinesin lento 811 | 10. syyskuuta 2003 |
 Vuonna 1989, United Airlinesin lento 811 melkein putosi taivaalta rahtiruuman oven repeytymisen jälkeen. Kone laskeutui silti turvallisesti Honolulun lentoasemalle. Oven revetessä 4 ihmistä sinkoutui ulos.  Lentokoneen tyyppi: Boeing 747 
| 2 | 2 | Racing the Storm  | American Airlinesin lento 1420 | 3. syyskuuta 2003 |
 Vuonna 1999 American Airlinesin lento 1420 liukui kiitotien yli autotien läpi ja 11 ihmistä kuoli.   Lentokoneen tyyppi: McDonnell Douglas MD-80 
| 3 | 3 | Fire on Board  | Swissairin lento 111 | 22. lokakuuta 2003 |
 Vuonna 1998 Swissairin lento 111 putosi Peggys Coveen sen jälkeen kun kone oli ilmoittanut tulipalosta. Kaikki kyydissä olleet kuolivat.   Lentokoneen tyyppi: McDonnell Douglas MD-11 
| 4 | 4 | Flying Blind  | Aeroperún lento 603 | 17. syyskuuta 2003 |
 Vuonna 1996 Aeroperún lento 603 putosi mereen tappaen kaikki matkustajat.   Lentokoneen tyyppi: Boeing 757-200 
| 5 | 5 | Cutting Corners  | Alaska Airlinesin lento 261 | 15. lokakuuta 2003 |
 Vuonna 2000 Alaska Airlinesin lento 261 putosi mereen ja kaikki kuolivat.   Lentokoneen tyyppi: McDonnell Douglas MD-83 
| 6 | 6 | Flying on Empty  | Air Transatin lento 236 | 8. lokakuuta 2003 |
 Air Transatin lennolta 236 loppui lentopetroli kesken lennon.  Lentokoneen tyyppi: Airbus A330-200
Jaksot > 2. tuotantokausi (2005)

| №  | #  | Nimi | Onnettomuus | Alkup>  esityspäivä |
| --- | --- | --- | --- | --- |
| 7 | 1 | Blowout  | British Airwaysin lento 5390 | 23. tammikuuta 2005 |
 Vuonna 1990 British Airwaysin lennon 5390 ohjaamon ikkuna räjähti auki ja kapteeni joutui lentokoneen katolle. Koneella laskeutui perämiesharjoittelija. Kukaan ei kuollut, ei edes kapteeni joka oli jopa 22 minuuttia lentokoneen katolla.   Lentokoneen tyyppi: BAC 1-11 528FL 
| 8 | 2 | A Wounded Bird  | Atlantic Southeast Airlinesin lento 529 | 30. tammikuuta 2005 |
 Vuonna 1995 ASA:n lento 529 putosi metsään heti nousun jälkeen.  Lentokoneen tyyppi: Embraer EMB 120 Brasilia 
| 9 | 3 | The Killing Machine  | Air Francen lennon 8969 kaappaus | 6. helmikuuta 2005 |
 Vuonna 1994 Algerialaiset terroristit kaappasivat lentoasemalla olleen lentokoneen. He yrittivät pakottaa kapteenin lentämään sen Eiffel-tornia päin.   Lentokoneen tyyppi: Airbus A300B2 
| 10 | 4 | Deadly Crossroads  | Überlingenin lento-onnettomuus | 13. helmikuuta 2005 |
 Vuonna 2002 Bashkirian Airlinesin lento 2937 törmäsi toiseen lentokoneeseen, rahtikoneeseen joka oli DHL:n lento 611. Molemmissa lentokoneissa kaikki kuolivat.   Lentokoneen tyyppi: Bashkirian Airlinesin lento 2937: Tupolev Tu-154M, DHL:n lento 611: Boeing 757-200PF 
| 11 | 5 | Lost  | American Airlinesin lento 965 | 20. helmikuuta 2005 |
 Vuonna 1995 American Airlinesin lento 965 törmäsi vuoreen. Kyydissä olevista vain 4 selvisi hengissä.  Lentokoneen tyyppi: Boeing 757-200 
| 12 | 6 | Missing over New York  | Aviancan lento 52 | 27. helmikuuta 2005 |
 Vuonna 1990 Aviancan lento 52 joutui kiertämään JFK:n lentoasemaa niin kauan, että koneelta loppui petroli. Kone putosi Long Islandille.  Lentokoneen tyyppi: Boeing 707-320B
Jaksot > 7. tuotantokausi (2009)

| №  | #  | Nimi | Onnettomuus | Alkup>  esityspäivä |
| --- | --- | --- | --- | --- |
| 49 | 1 | Scratching the Surface Romuksi sekunneissa  | China Airlinesin lento 611 | 18. marraskuuta 2009 |
 China Airlinesin lento 611 päättyi traagisesti, kun lentokone hajosi täydessä lentokorkeudessa osiin ja putosi mereen. Kaikki 225 koneessa ollutta ihmistä kuolivat onnettomuudessa.  Lentokoneen tyyppi: Boeing 747-200B 
| 50 | 2 | Lockerbie Disaster Lockerbien pommi-isku  | Lockerbien pommi-isku | 17. joulukuuta 2009 |
 Pan Amin lento 103 oli matkalla Lontoosta New Yorkiin, kun pommi pudotti koneen skotlantilaiskylään tuhoisin seurauksin.  Lentokoneen tyyppi: Boeing 747-100 
| 51 | 3 | Blown Apart Kohtalokas hinta  | Partnairin lento 394 | 11. marraskuuta 2009 |
 Norjalainen tilauslentokone putosi mereen Tanskan rannikolla, ja kaikki koneessa olleet kuolivat. Oliko syynä sabotaasi vai liialliset kustannussäästöt?  Lentokoneen tyyppi: Convair 580 
| 52 | 4 | Sight Unseen Yhteentörmäys  | Charkhi Dadrin lento-onnettomuus | 11. marraskuuta 2009 |
 Ilmailuhistorian pahimmassa lentokoneiden yhteentörmäyksessä vuonna 1996 Intiassa kuoli 349 ihmistä. Olisiko katastrofi voitu välttää normaalilla huolellisuudella?  Lentokoneen tyyppi: Saudian lento 763: Boeing 747-100B; Kazakhstan Airlinesin lento 1907: Ilyushin Il-76 
| 53 | 5 | Operation Babylift Lapset turvaan  | Tan Son Nhut C-5:n onnettomuus | 4. marraskuuta 2009 |
 Vietnamin sodan päätyttyä yhdysvaltalainen rahtikone lähti kuljettamaan etelävietnamilaisia orpoja turvaan. Jokin kuitenkin meni vikaan, ja kone rysähti maahan.  Lentokoneen tyyppi: Lockheed C-5A Galaxy 
| 54 | 6 | Falling Fast Pakkolasku  | Tuninterin lento 1153 | 9. joulukuuta 2009 |
 Italiasta Tunisiaan lähtenyt lomalento päättyi yllättävästi, kun kone joutui tekemään pakkolaskun mereen moottoreiden sammuttua. Saattoiko syynä olla vain polttoaineen loppuminen?  Lentokoneen tyyppi: ATR 72-200 
| 55 | 7 | Flight 574: Lost Kone kadoksissa  | Adam Airin lento 574 | 16. joulukuuta 2009 |
 Halpalentoyhtiö Adam Airin lento 574 ajautui pois kurssiltaan ja putosi Indonesiassa. Olivatko taustalla liialliset säästötoimenpiteet?  Lentokoneen tyyppi: Boeing 737-400 
| 56 | 8 | Frozen in Flight Jäätynyt lento  | American Eaglen lento 4184 | 16. joulukuuta 2009 |
 American Eaglen lento 4184 putosi yllättäen maahan kotimaanlennolla. Eikö ranskalaiskone kestänyt Chicagon kylmää säätä vai toimivatko lentäjät väärin?   Lentokoneen tyyppi: ATR 72-200